ஒவ்வொரு ஆண்டும் ஆவணி மாதம், முழு பவுர்ணமி அன்று ரக்ஷா பந்தன் தினம் கொண்டாடப்படுகிறது. சகோதர, சகோதரிகள் தங்களுக்குள் உள்ள பாசத்தை, அன்பை, நெருக்கத்தை உறுதிப்படுத்திக் கொள்ள, புதுப்பித்துக் கொள்ள உறவில் இணக்கத்தை ஏற்படுத்த இந்த விழா கொண்டாடப்படுகிறது. சகோதரனின் கையில் ராக்கி கயிறு கட்டும் போது, அவர் அனைத்து நலன்களும் பெற்று தீர்க்க ஆயுளுடன் வாழ வேண்டும் என சகோதரி வாழ்த்துவர். அதேபோல், சகோதரியின் வாழ்க்கையில் அனைத்து கஷ்டங்களிலும் துணை இருந்து அவரைப் பாதுகாப்பதாக சகோதரன் உறுதியளிப்பார்.